CELEX: 31981R1388
Language: el
Date: 1981-05-25 00:00:00
Title: Κανονισμός (ΕΟΚ) αριθ. 1388/81 τής Επιτροπής τής 25ης Μαΐου 1981 περί παρεκκλίσεως από τόν κανονισμό (ΕΟΚ) αριθ. 1726/70 «περί τών λεπτομερειών χορηγήσεως πριμοδοτήσεως γιά τόν καπνό σέ φύλλα»

Avis juridique important

|

31981R1388

Κανονισμός (ΕΟΚ) αριθ. 1388/81 τής Επιτροπής τής 25ης Μαΐου 1981 περί παρεκκλίσεως από τόν κανονισμό (ΕΟΚ) αριθ. 1726/70 «περί τών λεπτομερειών χορηγήσεως πριμοδοτήσεως γιά τόν καπνό σέ φύλλα»  

Επίσημη Εφημερίδα αριθ. L 140 της 26/05/1981 σ. 0005 - 0005

***** ΚΑΝΟΝΙΣΜΟΣ (ΕΟΚ) αριθ. 1388/81 ΤΗΣ ΕΠΙΤΡΟΠΗΣ  της 25ης Μαΐου 1981  περί παρεκκλίσεως από τον κανονισμό (ΕΟΚ) αριθ. 1726/70 «περί των λεπτομερειών χορηγήσεως πριμοδοτήσεως για τον καπνό σε φύλλα »  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την πράξη προσχωρήσεως της Ελλάδος, και ιδίως το άρθρο 73,  Εκτιμώντας:  ότι ο κανονισμός (ΕΟΚ) αριθ. 1726/70 της Επιτροπής (1), όπως τροποποιήθηκε τελευταία από τον κανονισμό (ΕΟΚ) αριθ. 3477/81 (2), εξαρτά την παροχή προκαταβολής επί της πριμοδοτήσεως από τη σύναψη συμβάσεως καλλιεργείας ή από την υπογραφή δηλώσεως καλλιεργείας·  ότι το καθεστώς των συμβάσεων αυτών και η δήλωση δεν είχαν εφαρμοσθεί στην Ελλάδα προ της εντάξεως· ότι, προκειμένου να ισχύσουν, απαιτούνται ορισμένες προθεσμίες αν ληφθεί υπόψη ο εξαιρετικά υψηλός αριθμός των παραγωγών και των καλλιεργουμένων αγροτεμαχίων·  ότι, ελλείψει της προκαταβολής επί της πριμοδοτήσεως και λαμβάνοντας υπόψη τη διάρκεια των πράξεων επεξεργασίας και συσκευασίας του καπνού, θα ήταν, συχνά, αδύνατο για τον αγοραστή να πληρώνει στους καλλιεργητές τιμή που προσεγγίζει την τιμή στόχου· ότι η κατάσταση αυτή θα προκαλούσε μείωση του εισοδήματος του καλλιεργητή και καθεστώς διακρίσεως μεταξύ των Ελλήνων καλλιεργητών και των καλλιεργητών των άλλων Κρατών μελών ·  ότι φαίνεται σκόπιμο, για τις δύο συγκομιδές που έπονται της προσχωρήσεως της Ελλάδος και για τον καπνό που καλλιεργείται και υπόκειται στην πρώτη επεξεργασία και συσκευασία στην εν λόγω χώρα, να μην εξαρτάται η προκαταβολή επί της πριμοδοτήσεως από τη σύναψη συμβάσεως καλλιεργείας ή από την υπογραφή δηλώσεως καλλιεργείας·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Καπνού,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Κατά παρέκκλιση των διατάξεων του άρθρου 7 παράγραφος 2 πρώτη περίπτωση του κανονισμού (ΕΟΚ) αριθ. 1726/70, δύναται να ζητηθεί προκαταβολή επί της πριμοδοτήσεως, μέχρι τις 31 Δεκεμβρίου 1982, για τον καπνό των συγκομιδών 1981 και 1982 που καλλιεργείται στην Ελλάδα και υποβάλλεται στην ίδια αυτή χώρα σε πρώτη επεξεργασία και συσκευασία, ακόμη και σε περίπτωση ελλείψεως συμβάσεως καλλιεργείας ή δηλώσεως καλλιεργείας, που αναφέρονται στο άρθρο 2β.  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 25 Μαΐου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 191 της 27. 8. 1970, σ. 1.  (2)) ΕΕ αριθ. L 363 της 31. 12. 1980, σ. 81.